เพชรพนมรุ้ง ซ้อมเข้มก่อนฟาดปากคู่เอกกลอรี ที่สหรัฐฯ 1 ก.พ.นี้
เจ้าเด้ง เพชรพนมรุ้ง เกียรติหมู่ 9 ซ้อมเยี่ยมเต็มร้อย เตรียมพร้อมป้องกันแชมป์โลก กลอรี คิกบ๊อกซิ่ง กับคู่ปรับเก่า ที่เมืองฮุสตัน รัฐเท็กซัส ประเทศสหรัฐอเมริกา 1 ก.พ.นี้ ทรูวิชันส์ ถ่ายทอดสดช่วงเช้า 2 ก.พ. เวลาไทย,วันที่ 18 ม.ค. 62 ศึกป้องกันแชมป์เฟเธอร์เวท กลอรี คิกบ๊อกซิ่ง ของ เจ้าเด้ง เพชรพนมรุ้ง เกียรติหมู่ 9 เจ้าของตำแหน่งชาวไทย กับ เซอร์เฮ อดัมชุค ผู้ท้าชิงชาวยูเครน คู่ปรับเก่า โดยทั้งคู่จะชกกันเป็นคู่เอกในรายการกลอรี 63 ที่เมืองฮุสตัน รัฐเทกซัส ประเทศสหรัฐอเมริกา ทรูวิชันส์ ถ่ายทอดสดช่วงเช้า 2 ก.พ. เวลาไทย,ความคืบหน้าล่าสุด เจ้าเด้ง ยอดมวยไทยแชมป์โลกกลอรี เผยว่า ซ้อมมาเดือนกว่า ได้คู่ลงนวมทวนเชิงเข่าครบเครื่อง สภาพร่างกายเต็มร้อย ศึกษาเทปคู่ปรับเก่าที่เคยชนะกันมาแล้ว แต่จะไม่ประมาทอย่างแน่นอน พร้อมระวังอาวุธหมัดกับท่าแม่ไม้แปลกๆ ของอดัมชุค ที่มันจะมีเซอร์ไพรส์ประหลาดๆ ใส่คู่ชก,สำหรับ เพชรพนมรุ้ง มีสถิติการชก ชนะ 161 แพ้ 36 เสมอ 2 (ชนะน็อก 27 ครั้ง) อายุ 23 ปี ชาวบุรีรัมย์ เป็นหนึ่งในสองแชมป์โลกกลอรีชาวไทย เช่นเดียวกับ สิทธิชัย ศิษย์สองพี่น้อง แชมป์โลกกลอรี รุ่นไลต์เวท ซึ่งล่าสุดยังร้างคู่ชก ไม่มีคิวป้องกัน ส่วน อดัมชุค มีสถิติชนะ 38 แพ้ 9 (ชนะน็อก 14 ครั้ง) เคยแพ้คะแนนเจ้าเด้งมาแล้วเมื่อ 3 ปีก่อนในรอบคัดเลือกกลอรี,ทั้งนี้ เพชรพนมรุ้ง เป็นแชมป์โลกกลอรีอายุน้อยที่สุด ด้วยอายุ 22 ปี เมื่อปีที่ผ่านมา เจ้าตัวได้รับการคัดเลือกให้เป็นเจ้าของชอตน็อกเอาต์ยอดเยี่ยมแห่งปี 2018 จากไฟต์กระโดดเตะซ้ายน็อก อับเดลลาห์ เอซบิรี ในศึกกลอรี 53 เมื่อเดือนพฤษภาคม ที่ผ่านมา
เจ้าเด้ง เพชรพนมรุ้ง เกียรติหมู่ 9 ซ้อมเยี่ยมเต็มร้อย เตรียมพร้อมป้องกันแชมป์โลก กลอรี คิกบ๊อกซิ่ง กับคู่ปรับเก่า ที่เมืองฮุสตัน รัฐเทกซัส ประเทศสหรัฐอเมริกา 1 ก.พ.นี้ ทรูวิชันส์
เพชรพนมรุ้ง เกียรติหมู่ 9,เซอร์เฮ อดัมชุค,มวยกลอรี,กลอรี 63,คิกบ๊อกซิ่ง